Document ID: 32008R0460

KOMISJONI MÄÄRUS (EÜ) nr 460/2008,
27. mai 2008,
millega muudetakse määrust (EÜ) nr 85/2004, millega sätestatakse õunte turustusstandardid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. septembri 2007. aasta määrust (EÜ) nr 1182/2007, millega kehtestatakse puu- ja köögiviljasektori erieeskirjad, muudetakse direktiive 2001/112/EÜ ja 2001/113/EÜ ning määrusi (EMÜ) nr 827/68, (EÜ) nr 2200/96, (EÜ) nr 2201/96, (EÜ) nr 2826/2000, (EÜ) nr 1782/2003 ja (EÜ) nr 318/2006 ning tunnistatakse kehtetuks määrus (EÜ) nr 2202/96, (1) eelkõige selle artikli 42 punkti a,
ning arvestades järgmist:
(1)
Komisjoni määrusega (EÜ) nr 85/2004 (2) nähakse eelkõige ette miinimumsuuruse vähendamine alates 1. juunist 2008, et see oleks identne ÜRO Euroopa Majanduskomisjoni standardiga UNECE-FFV-50 ette nähtud suurusega. Kõnealust standardit on muudetud ja suurusnõudeid tuleks vastavalt sellele ajakohastada.
(2)
Selleks et vältida vastuolusid äriõigusega, tuleks määruse (EÜ) nr 85/2004 lisa liites sätestatud õunasortide nimekirjast välja jätta viited kaubanimedele.
(3)
Kontrollimise hõlbustamiseks tuleks kõnealune õunasortide nimekiri läbi vaadata. Sellest tulenevalt tuleks lisada õunasordi „Reinette blanche du Canada” sünonüüm „Renetta del Canada” ning samasse nimekirja tuleks kanda ka sort „Zarja Alatau”.
(4)
Seepärast tuleks määrust (EÜ) nr 85/2004 vastavalt muuta.
(5)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 85/2004 lisa muudetakse vastavalt käesoleva määruse lisale.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. mai 2008

Labels: 3
17